Parkland (filem)
Parkland  inggih punika filem sandiwara sujarah saking Amérikah Sarékat ingkang dipundamel ing taun 2013. Filem punika dipunsutradarani Peter Landesman. Piyambakipun ugi ingkang nganggit skénarionipun. Filem punika dipunangkat saking buku anggitanipun Vincent Bugliosi ingkang sesirah Four Days In November ingkang kaanggit taun 2008, nyariyosaken tragedhi sedanipun présidhèn Amérikah Sarékat, John F. Kennedy. Prodhuser filem punika antawisipun Tom Hanks, Gary Goetzman, lan Bill Paxton kanthi kabiyantu déning Exclusive Media kagunganipun Nigel lan Matt Sinclair.

Latar wingking 
Parkland ngangkat cariyos babagan tragedhi sedanipun présidhén Amérikah Sarékat, John F. Kennedy (JFK) ing taun 1963. Cariyos utami ingkang kasuguhaken wonten filem punika kapundhut saking perspektif tiyang-tiyang limrah ingkang dumadakan kalebet wonten ing tragedhi punika. Tiyang-tiyang wau inggih punika dokter mudha lan suster ing Griya Sakit Parkland, kepala dhinas wadi Dallas, juru kodhak ingkang keleresan ngrekam tragedhi punika, agen Federal Bureau of Investigation (FBI), Lee Harvey Oswald, lan para petugas panjagi kaamanan présidhèn, ugi kalebet Robert Oshwald ingkang ngurus kangmasipun minangka ingkang tumindak mejahi présidhèn, ingkang kasusul kanthi panembakan Lee Oswald (pelaku) dipuntembak medal sasampunipun saking ruang penyidikan. Filem Parkland dipunsutradarani lan dipunserat skénarionipun déning Peter Landesman adhedasar saking buku Four Days In November anggitanipun Vincent Bugliosi. Filem punika dipunparagani Zac Efron, Marcia Gay Harden, Billy Bob Thornton, Paul Giamatti lan Ron Linvingston.

Filem punika dipundamel wiwit wulan Januari 2013 ing Austin, Texas, Amérikah Sarékat. Peter Landesman minangka sutradara mratélakaken bilih filem punika mboten badhé nyuguhaken warni-warni téyori konspirasi ingkang wonten sesambetanipun kaliyan tragedhi sedanipun présidhén Kennedy. Parkland dipunbabar ingkang kaping pisan nalika pangaji ka-70 Venice International Film Festival lan sasampunipun ugi dipuntepangaken dhumateng para panyarta wonten adicara Festival Film Internasional Toronto 2013. Wonten ing format DVD lan Blu-ray, filem punika dibabar ing tanggal 5 November 2013.

Sasampunipun kababar, filem Parkland nampeni atur sapala ingkang warni-warni. Rotten Tomatoes nyathet, filem punika pikantuk rating  49% dhedhasar 119 tiyang ingkang mbiji. Wondéné Metacritic mratelakaken bilih filem punika gadhah biji 51 dumugi 100, ingkang ateges bilih filem punika saget dipuntampi.

Ingkang maragani 
 James Badge Dale minangka Robert Edward Lee Oswald, Jr.
 Zac Efron minangka Dr. Charles James "Jim" Carrico
 Jackie Earle Haley minangka Father Oscar Huber
 Colin Hanks minangka Dr. Malcolm O. Perry
 David Harbour minangka James Gordon Shanklin
 Marcia Gay Harden minangka Head Nurse Doris Nelson 
 Ron Livingston minangka James P. Hosty[not in citation given]
 Jeremy Strong minangka Lee Harvey Oswald
 Billy Bob Thornton minangka Secret Service Agent Forrest Sorrels
 Jacki Weaver minangka Marguerite Oswald
 Tom Welling minangka Secret Service Agent Roy Kellerman
 Paul Giamatti minangka Abraham Zapruder
 Dana Wheeler-Nicholson minangka Lillian Zapruder
 Bitsie Tulloch minangka Marilyn Sitzman
 Brett Stimely minangka Présidhèn John F. Kennedy
 Kat Steffens minangka Ibu Nagara Jacqueline Kennedy
 Gil Bellows minangka David Powers
 Sean McGraw minangka Lyndon B. Johnson
 Rory Cochrane minangka Earl Rose
 Mark Duplass minangka Kenneth O'Donnell
 Jimmie Dale Gilmore minangka Reverend Saunders
 Matt Barr minangka Paul Mikkelson
 Jonathan Breck minangka Winston Lawson
 Gary Grubbs minangka Dr. Kemp Clark
 Bryan Batt minangka Malcolm Kilduff
 Glenn Morshower minangka Mike Howard
 Armando Gutierrez minangka Glen McBride
 Austin Nichols minangka Emory Roberts
 Gary Clarke minangka George Burkley

Rujukan

Pranala njawi 
 Official website 
 Parkland  ing Internet Movie Database
 Parkland ing Box Office Mojo
 Parkland ing Rotten Tomatoes
 Parkland ing Metacritic
 Parkland ing Facebook
 Parkland ing Twitter
 Article | "The Pink Suit" | Portland Magazine

Filem 2013
Film Amérikah Sarékat
Artikel Wiki Mrebawani II kalamangsa 1